Cserhalmi György

Cserhalmi György (Budapest, 1948. február 17. –) a Nemzet Színésze címmel kitüntetett, Kossuth- és Balázs Béla-díjas magyar színész, érdemes művész.

Élete 
Szülei Cserhalmi Gyula és Varga Magda (1922–2015) operaénekes. 1971-ben végzett a Színház- és Filmművészeti Főiskolán Békés András osztályában. 1971–72-ben, valamint 1975–77 között a debreceni Csokonai Nemzeti Színház szerződtette. 1972–75 között a Veszprémi Petőfi Színházban játszott. 1977–79 között, valamint 1989–91 között a Nemzeti Színház színésze volt. 1979–83 között a Magyar Filmgyártó Vállalat művésze volt. 1983-ban a Budapesti Katona József Színház alapítója és 1989-ig tagja is volt. 

1991 óta szabadúszó. 1991–92-ben a Labdatér Teátrum művészeti vezetője, 1994–98 között az Új Színház tagja, 1999–2003 között a Radnóti Miklós Színház tagja volt. 2007-ben Zalaegerszegen rendezőként is bemutatkozott. Arthur Miller Pillantás a hídról című művét vitte színre. 2010–18 között Székesfehérvárott, a Vörösmarty Színházban játszott, ahol 2014-ben a Lear királyban a címszerepet játszotta.

Több mint kétszáz filmben játszott, korunk egyik legjelentősebb férfiszínésze, modern hőstípus. Számos Oscar-díjra jelölt film szereplője. Szabó István Mephisto című műve meg is kapta a díjat. Sokat foglalkoztatják a cseh filmesek is. Szerepelt többek között Ondrej Trojan Želary című alkotásában. Ez a film 2004-ben szintén Oscar-jelölt volt.

Wim Wenders a 10 legjobb színész közé választotta be Cserhalmi Györgyöt.

2009-ben az európai parlamenti választáson a Lehet Más a Politika és a Humanista Párt által alakított listán a 20. helyen szerepelt.

2014-ben Bitskey Tiborral együtt a nemzet színészévé választották az elhunyt Sztankay István és Avar István helyére.

2012 óta a Magyar Művészeti Akadémia levelező tagja.

Magánélete 
Felesége a 2016-ban elhunyt Cserhalmi Erzsébet színésznő volt, lányuk Cserhalmi Sára filmrendező. Veje Rusznák András színművész volt.

A Balaton-felvidéki Kékkút lakója.

2020 tavaszán beszélt először daganatos megbetegedéséről. Életmentő műtéten esett át: eltávolították epehólyagját, patkóbelét és a hasnyálmirigyének egy részét is.

Színpadi szerepei

Színházi rendezései 
 Arthur Miller: Pillantás a hídról (2007)
 Dobozy Imre: Villa Negra (2007)
 Krúdy Gyula: Boldogult úrfikoromban (2009)

Filmjei

Játékfilmek

Tévéfilmek

CD-k és hangoskönyvek 
 Daniel Defoe – Robinson Crusoe
 Pannónia dicsérete – Versek a hazáról
 Parti Nagy Lajos: A pecsenyehattyú és más mesék

Lemezek

 Halgass kicsit... (1988) – Básti Julival
 Eklektion (2000) – Novák Péterrel
 Férfi és Nő (2008) – Básti Julival, Udvaros Dorottyával és Kulka Jánossal.

Díjai 
 Magyar Filmkritikusok Díja (1977, 1983, 2005, 2006)
 A filmszemle díja (1982, 1985, 1987, 1988, 2005)
 Balázs Béla-díj (1982)
 Színikritikusok Díja – legjobb férfialakítás díja (1984, 1986, 1995)
 Érdemes művész (1986)
 Erzsébet-díj (1987, 1990)
 SZOT-díj (1988)
 Kossuth-díj (1990)
 a salernói fesztivál legjobb férfi alakítás díja (1995)
 Magyar Művészetért díj (1999)
 Európai Életmű-díj (2003)
 Prima díj (2005)
 Páger Antal-színészdíj (2013)
 Gábor Miklós-díj (2014)
 A Nemzet Színésze (2014)
Tolnay Klári-díj (2019)
 Budapestért díj (2019)
 A Magyar Filmakadémia életműdíja (2020)
 Magyar Filmkritikusok Díja – Életműdíj (2020)
 Magyar Mozgókép Díj – legjobb férfi mellékszereplő (2021)
 Radnóti Miklós antirasszista díj (2022)
 Színházi Kritikusok Céhének életműdíja (2022)
 Hazám-díj (2022)

Kötetei 
 Fazekas Valéria: Egy asszony meg a fia. Beszélgetések Varga Magdával és Cserhalmi Györggyel; szerzői, Debrecen, 1997
 Szebeni András: Debrecen; szöveg Cserhalmi György; Alexandra, Pécs, 2005 (Látott dolgok…) – angolul, németül is

Jegyzetek

Források 
 
 Katona József Színház 1982–2002. Balassi Kiadó. 2002.

További információk 
 Cserhalmi György a Kék Művészügynökség oldalán
 A Katona József Színház bemutatói 1982 és 2008 között
 Novák Eszter: Drága Gyurka!

Magyar színészek
Kossuth-díjasok
Balázs Béla-díjasok
Páger Antal-színészdíjasok
1948-ban született személyek
Prima díjasok
Erzsébet-díjasok
SZOT-díjasok
A Magyar Népköztársaság Érdemes Művésze díjasok
A Nemzet Színésze cím tulajdonosai
Magyar Művészetért díjasok
Református magyarok
Budapesten született személyek
Élő személyek
Tolnay Klári-díjasok
Budapestért díjasok
Magyar egyetemi, főiskolai oktatók
Magyar színészpedagógusok
Radnóti Miklós antirasszista díjasok
Hazám-díjasok